VS000584
Datum: 1990-07-22T02:00:00.000+02:00
datum_sodbe_i_stopnje: 1999-03-31T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 8700000 SIT
opombe: II Ips 481/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zlom leve stegnenice.

## Telesne bolečine

3500000 SIT Neprestane izredno hude bolečine 14 dni, hude bolečine 3 mesece, lahke in stalne bolčeine skupno pol leta, občasne lahke telesne bolečine pa bo imela ob spremembah vremena, daljši naporni hoji, poklekanju in počepanju v bodoče.

#### Hospitalizacija

127 dni. 3 krat je bila operirana v splošni anesteziji in enkrat v prevodni anesteziji.

#### Ambulantno zdravljenje

Najmanj 40x je bila pregledana pri splošnem zdravniku, kirurgu in ortopedu.

#### Nevšečnosti med zdravljenjem

Poškodba predstavlja hudo poškodbo, saj je bila zaradi nje poškodovanka začasno nezmožna za vsakršno delo, naprej pa je bila njena zmožnost za delo začasno, za skupno najmanj eno leto in pol znatno zmanjšana in nato še več mesecev znatno zmanjšana. Zdravljenje je potekalo s številnimi zapleti. Skupno je prejela 3 l transfuzije krvi in 260 ml krvne plazme. Dobivala je visoke doze antibiotikov, najmanj 50x je bila izpostavljena nizkim dozam ionizirajočega sevanja ob rentgenskem slikanju, 2x so ji vbrizgali radioaktivne izotope, 15 dni je bila priključena na cevke za izpiranje, 27 dni je imela v stegneničnem kanalu antibiotične kroglice. 16 mesecev je hodila z berglami, brez obremenjevanja poškodovane ekstremitete. Nekaj mesecev je imela iztok iz rane. V času zdravljenja je bila najmanj 50 dni vezana na strogo ležanje na postelji in bila pri opravljanju fizioloških potreb in najosnovnejše higiene vezana na tujo pomoč.

## Strah

1000000 SIT Tožnica je utrpela hud primarni strah ob sami nesreči, ki se je nadaljeval v hud strah pred prvim operativnim posegom, pa tudi v hud strah pred ostalimi tremi operativnimi posegi. Sekundarni strah za izid zdravljenja srednje hude intenzitete je skupno trpela najmanj 8 mesecev, saj je bilo zdravljenje povezano s hudimi zapleti, izid zdravljenja pa negotov. Po opisanem času je sekundarni strah prenehal, naprej pa tožnica trpi psihične bolečine zaradi morebitnih zapletov še v bodoče.

## Zmanjšanje življenjske aktivnosti

3000000 SIT Tožnica trpi psihične bolečine zaradi svoje zmanjšane delovne sposobnosti in morebitnih zapletov še v bodoče. Prestani strah in zdravljenje je v tožničini duševnosti zapustilo trajne posledice v smislu nevroze, razdražljivosti in podobno. Trajne posledice poškodbe se v anatomskem smislu kažejo v zadebelitvi in deformaciji leve stegnenice, spremembah kostnine in zmanjšanem volumnu mišičja levega stegna. Funkcionalne trajne posledice se kažejo v zmanjšani gibljivosti levega kolka in levega kolena blage stopnje. Poškodovanka je zaradi poškodbe zmanjšano sposobna za dela, ki zahtevajo daljšo in naporno hojo, dvigovanje težjih bremen, tek, počepanje in poklekanje.

## Skaženost

1200000 SIT Tožnica ima v predelu kolka 20 cm dolgo in 2 cm široko vdrto brazgotino, ki je globoka 2 cm in je dobro vidna že iz večje oddaljenosti. 8 cm dolga brazgotina je tudi na zunanji strani levega kolena, ki je tudi vidna že iz večje oddaljenosti. Na prednji strani stegna je 5 zvezdastih svetlih 5 x 5 mm velikih brazgotin, ki so sledovi drenaže. Izvedenec je ocenil, da gre za kozmetski defekt srednje hude intenzitete. Deformacija stegnenice v smislu 15 stopinjskega valgusa, ki je prav tako viden iz večje oddaljenosti, prav tako predstavlja kozmetski defekt blage do srednje hude intenzitete.

---

ZOR člen 200, 203